บิ๊กป้อม ขอคนไทยอย่าตื่นตระหนกข่าวลือ โยน บิ๊กจิน จัดการ 
บิ๊กป้อม ขอ คนไทยอย่าตื่นตระหนกข่าวลือ ชี้ มีหน่วยงานรับผิดชอบ เว็บบิดเบือน โยน รองนายกฯ ประจิน แก้ปัญหาเว็บจาก ตปท.,เมื่อเวลา 10.30 น. วันที่ 13 ต.ค. ที่กระทรวงกลาโหม พล.อ.ประวิตร วงษ์สุวรรณ รองนายกฯ และรมว.กลาโหม กล่าวถึงการดูแลควบคุมข่าวลือที่เกิดขึ้นในขณะนี้ ว่า ทางเจ้าหน้าที่ที่เกี่ยวข้องได้ทำในเรื่องนี้อยู่แล้ว เขาถึงได้มีกฎหมายออกมาในการควบคุม ในเรื่องของการบิดเบือนในข้อเท็จจริง ไม่ต้องเป็นห่วง เดี๋ยวทางเจ้าหน้าที่ผู้รับผิดชอบเขาดูแลเอง,เมื่อถามว่า จะมีการดูแลอย่างไรในเรื่องเว็บไซต์ที่พยายามปล่อยข่าวเท็จ ต่างๆ ออกมาอย่างต่อเนื่อง พล.อ.ประวิตร กล่าวว่า เรื่องดังกล่าวเรามีกฎหมายอยู่แล้ว เป็น พ.ร.บ.บิดเบือนข้อมูลข่าวสาร ทางเจ้าหน้าที่ตำรวจที่รับผิดชอบเรื่องนี้ก็มีอยู่แล้ว โดยทางกองบังคับการปราบปรามการกระทำความผิดเกี่ยวกับอาชญากรรมทางเทคโนโลยี (ปอท.) เป็นผู้ดูแล และทางกระทรวงดิจิทัลเพื่อเศรษฐกิจและสังคม (ICT) เขาก็ดูแลอยู่,เมื่อถามว่า เว็บไซต์ที่มีการเผยแพร่มาจากต่างประเทศนั้น เราสามารถดำเนินการอย่างไร พล.อ.ประวิตร กล่าวว่า ตนไม่ทราบในรายละเอียด ต้องไปสอบถาม พล.อ.อ.ประจิน จั่นตอง รองนายกฯ ที่ดูแลกระทรวงดิจิทัลเพื่อเศรษฐกิจและสังคม ท่านสามารถตอบได้เพราะเป็นคนดูแลอยู่
บิ๊กป้อม ขอ คนไทยอย่าตื่นตระหนกข่าวลือ ชี้ มีหน่วยงานรับผิดชอบ เว็บบิดเบือน โยน บิ๊กจิน แก้ปัญหาเว็บจาก ตปท.
บิ๊กป้อม,อย่าตื่นตระหนกข่าวลือ,ประวิตร วงษ์สุวรรณ,รองนายกฯ,รมว.กลาโหม,ประจิน จั่นตอง,กระทรวงดิจิทัลเพื่อเศรษฐกิจและสังคม,ปอท.,ปล่อยข่าวเท็จ